ประกาศกระทรวงพลังงานเรื่อง หลักเกณฑ์ วิธีการ ระเบียบปฏิบัติ และแนวทางในการจัดทํารายงานผลการปฏิบัติตามมาตรการป้องกัน แก้ไข ลด ติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2556--------------------------------------------------------- อาศัยอํานาจตามความในข้อ 4 แห่งกฎกระทรวงระบบการขนส่งก๊าซธรรมชาติทางท่อ พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงพลังงาน เรื่อง หลักเกณฑ์ วิธีการ ระเบียบปฏิบัติและแนวทางในการจัดทํารายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2556ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ โครงการ หมายความว่า โครงการระบบการขนส่งก๊าซธรรมชาติทางท่อ รายงานด้านสิ่งแวดล้อม (Environmental Report ; ER) หมายความว่า เอกสารการศึกษาสภาพแวดล้อมปัจจุบันและการกําหนดมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อมสําหรับโครงการที่สามารถใช้ประมวลหลักการปฏิบัติงาน (Code of Practice) รายงานผลการปฏิบัติตามมาตรการ (Monitoring Report ; MR) หมายความว่า รายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อข้อ ๔ แนวทางในการจัดทํารายงานผลการปฏิบัติตามมาตรการ ให้เป็นไปตามแนวทาง ดังต่อไปนี้ (1) หน้าปกของรายงานผลการปฏิบัติตามมาตรการต้องประกอบด้วย ชื่อของรายงาน ชื่อโครงการและที่ตั้งโครงการ ช่วงระยะเวลาของโครงการที่จัดส่งรายงาน ชื่อเจ้าของโครงการ และชื่อผู้จัดทํารายงาน (2) องค์ประกอบของรายงานผลการปฏิบัติตามมาตรการ อย่างน้อยจะต้องประกอบด้วย รายละเอียดต่าง ๆ ดังนี้ (ก) สรุปรายละเอียด และที่ตั้งโครงการ พร้อมแสดงแผนที่ประกอบ (ข) แผนการดําเนินการติดตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อม ตามที่ระบุไว้ในรายงานด้านสิ่งแวดล้อม ของโครงการ (ค) ผลการปฏิบัติตามมาตรการตามที่ระบุในรายงานด้านสิ่งแวดล้อมของโครงการ ซึ่งเจ้าของโครงการจะต้องสรุปผลการปฏิบัติในรูปของตารางตามท้ายประกาศนี้ การรายงานผลการปฏิบัติตามมาตรการจะต้องแสดงรูปถ่ายกิจกรรมในระหว่างการดําเนินการหากพบว่าเจ้าของโครงการไม่สามารถปฏิบัติตามมาตรการได้ ให้อธิบายปัญหา อุปสรรคในการดําเนินการและเสนอแนะแนวทางในการแก้ไขปรับปรุง (ง) หากในรายงานด้านสิ่งแวดล้อมระบุว่าจะต้องมีการตรวจวัดคุณภาพสิ่งแวดล้อม การรายงานผลการปฏิบัติจะต้องประกอบด้วยรายละเอียดอย่างน้อย ดังต่อไปนี้ 1) ให้แสดงตําแหน่งสถานีตรวจวัดหรือจุดตรวจวัดคุณภาพสิ่งแวดล้อมพร้อมระบุพิกัด ลงในแผนที่ที่มีมาตราส่วนที่แสดงรายละเอียดที่ชัดเจนเพียงพอต่อการพิจารณา 2) ให้แสดงหลักฐาน รูปถ่ายการเก็บตัวอย่าง ช่วงเวลาที่เก็บตัวอย่าง และเอกสารต่าง ๆ ที่เกี่ยวข้องในการเก็บตัวอย่างให้ครบถ้วน ซึ่งการเก็บตัวอย่างสิ่งแวดล้อม (Environmental Sampling) การวิเคราะห์ผล จะต้องเป็นไปตามหลักวิชาการ เกณฑ์มาตรฐานของหน่วยงานราชการ 3) ให้แสดงผลการวิเคราะห์คุณภาพสิ่งแวดล้อม ซึ่งการดําเนินการวิเคราะห์คุณภาพสิ่งแวดล้อมนั้น จะต้องดําเนินการโดยหน่วยงานที่ได้ขึ้นทะเบียนไว้กับกรมโรงงานอุตสาหกรรม นอกจากนั้น ในใบแสดงผลการวิเคราะห์ให้เป็นไปตามที่กรมโรงงานอุตสาหกรรมกําหนด หากพบว่าไม่สามารถตรวจวัดค่าได้ (Not Detectable; ND) ให้ระบุค่าต่ําสุดที่สามารถตรวจวัดได้ (Detection Limit) ของวิธีวิเคราะห์ที่ใช้ นอกจากนี้จะต้องแสดงผลเปรียบเทียบกับค่ามาตรฐานคุณภาพสิ่งแวดล้อมของประเทศไทย ในกรณีที่ค่าตรวจวัดดัชนีคุณภาพสิ่งแวดล้อมมีค่าเกินเกณฑ์มาตรฐาน หรือเกินเกณฑ์ที่กําหนด ผู้จัดทํารายงานจะต้องวิเคราะห์หาสาเหตุ ระบุการแก้ไขปัญหา หรือเสนอแนะแนวทางในการบรรเทาหรือแก้ไขปัญหาดังกล่าวให้เหมาะสมข้อ ๕ ผู้มีสิทธิจัดทํารายงานผลการปฏิบัติตามมาตรการ จะต้องได้รับใบรับรองจากอธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ซึ่งคุณสมบัติและการสั่งพักใช้และการเพิกถอนใบรับรองของผู้มีสิทธิจัดทํารายงานผลการปฏิบัติตามมาตรการ ให้เป็นไปตามที่กรมธุรกิจพลังงานประกาศกําหนดข้อ ๖ ให้จัดส่งรายงานผลการปฏิบัติตามมาตรการ พร้อมแผ่นบันทึกข้อมูลต่อกรมธุรกิจพลังงาน จํานวนไม่น้อยกว่าห้าชุด ดังนี้ (1) ในระยะก่อสร้างอย่างน้อยหนึ่งครั้ง หรือตามเงื่อนไขที่กรมธุรกิจพลังงานกําหนด (2) ในระยะดําเนินการอย่างน้อยปีละหนึ่งครั้ง โดยให้จัดส่งครั้งแรกนับจากวันที่เปิดใช้งานแล้วไม่น้อยกว่าสิบสองเดือน (3) ในกรณีที่เจ้าของโครงการ ไม่ปฏิบัติตามมาตรการที่ระบุในรายงานด้านสิ่งแวดล้อม ผู้จัดทํารายงานผลการปฏิบัติตามมาตรการจะต้องแจ้งต่อกรมธุรกิจพลังงานทันทีผู้มีอํานาจลงนาม - ประกาศ ณ วันที่ 7 ตุลาคม พ.ศ. 2556 พงษ์ศักดิ์ รักตพงศ์ไพศาลรัฐมนตรีว่าการกระทรวงพลังงานอื่นๆ - [เอกสารแนบท้าย] 1. เอกสารแนบท้ายประกาศกระทรวงพลังงาน เรื่อง หลักเกณฑ์ วิธีการ ระเบียบปฏิบัติ และแนวทางในการจัดทํารายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2556 (ดูข้อมูลจากภาพกฎหมาย)